Як вядома, на Захадзе страхавыя кампаніі аплочваюць лячэнне толькі ў тых бальніцах, якія прайшлі еўрапейскую сертыфікацыю. Атрымаць такі дакумент страхаўшчыкі прапаноўваюць і Анкацэнтру: абяцаючы прыток замежнікаў. Хоць лячэнне, медпрыборы тут найсучасныя, аднак будынку больш за 50 гадоў, і таму пакуль складана цэнтру ўпісацца ва ўсе еўрастандарты. Між тым за апошнія гады ў строй тут уведзены чатыры будынкі, у тым ліку паліклінічны корпус, дзе — найсучаснае абсталяванне. Летась Анкацэнтр аказаў паслугі калі 2,5 тысячы замежных пацыентаў, зарабіў на экспартных паслугах 3,5 мільёны даляраў.